**ZAKON**

**O IZMJENI I DOPUNI ZAKONA O PLATAMA ZAPOSLENIH U MINISTARSTVU UNUTRAŠNJIH POSLOVA REPUBLIKE SRPSKE**

Član 1.

U Zakonu o platama zaposlenih u Ministarstvu unutrašnjih poslova Republike Srpske („Službeni glasnik Republike Srpske“, broj 66/18), u članu 5. poslije stava 4. dodaje se novi stav 5. koji glasi:

„(5) Policijskom službeniku sa srednjom i višom stručnom spremom pripada dodatna naknada u iznosu od 10% prosječne plate u Ministarstvu, ostvarene u proteklom mjesecu.“

Dosadašnji stav 5. koji postaje stav 6. mijenja se i glasi:

„(6) Policajcu specijalisti u Specijalnoj antiterorističkoj jedinici, sa srednjom stručnom spremom, osim naknade iz stava 5. ovog člana, pripada i dodatna naknada u iznosu od 10% osnovne plate.“

Dosadašnji stav 6. postaje stav 7.

Član 2.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-404/19 PREDSJEDNIK

Datum: 18. april 2019. godine NARODNE SKUPŠTINE

Nedeljko Čubrilović